Leqdic-nneɣ d win yebḍan ɣef sin n yixfawen, ayen yerzan tasleḍt i nexdem deg yal aḥric, tasiwelt deg wungal Inig Aneggaru d tin yezḍan am uẓeṭṭa imi tiḥkayin-is myekcament n wagar-asent, sawlen-tt-id aṭas n yimsawalen yella wassaɣ gar win i d-yettalsen (amsawal) d win i isellen (amsiwal). Tasiwelt deg wungal Inig Aneggaru tusa-d s waṭas n wudemawen imi ṣṣenf n tsiwelt yugten daxel-is d amsawal awadem d umsawal agensay. Гas ulamma yella umsawal aniri, maca ur d-iban ara s waṭas, iban-d kan deg taggara. Гef wayen nwala amsawal i yeṭṭuqten deg wungal-agi d win i d-yettalsen taḥkayt ɣef yiman-is (amsawal awadem) neɣ win i yettekkin di teḥkayt maca yettawi-d ɣef yiwudam nniḍen (amsawal agensay). D aya i aɣ-yeǧǧan ad d-nini belli tamuɣli n umsawal d tagensayt imi iḥekku-d s tmuɣli-ines ayen yettḥulfu. S umata imsawalen-agi ttilin d imgayanen (Subjectifs).